غدا، وعلى غير العادة، طرام كازا غيحبس من محطة ليساسفة فالخط الأول، ومحطة عين الذياب فالخط الثاني، مع ال5 ونص ديال العشية، بسباب النهائي ديال البطولة. وحسب مصدر من العاملين فطرام كازا، فهذشي غيكون غير غدا وماشي ديما، باش مايكونوش تجمعات فالسونطر فيل بعد فوز الرجاء الرياضي أو الوداد الرياضي فالماتشات اللي غيلعبوها مع 19 دالعشية. وزاد المصدر نفسو ل”كود” أن هذ التجمعات والاحتفالات اللي كيديرو مشجعين الفريقين فالسونكر فيل ممكن تشاهم فانتقال عدوى كورونا، وإصابة عدد كبير من الناس. والراجا والوداد عندهم احتمال كبيرة بزاف للفوز بالبطولة، بحكم أنهم جامعين بجوج أكبر عدد ديال النقاط . والراجا غدا لاعبة مع الجيش الملكي، والوداد مع الفتح الرباطي، وكذلك كاين ماتش ديال أولامبيك آسفي ونهضة بركان، وحسنية أكَادير ومولودية وجدة. 
بسبب ماتشات الوداد والراجا فنهائي البطولة.. طرام كازا غيدي يحبس غدا مع الخمسة ونص